FLORI DE MUCIGAI de Tudor Arghezi Le-am scris cu unghia pe tencuială Pe un părete de firidă goală, Pe întuneric, în singurătate, Cu puterile neajutate Nici de taurul, nici de leul, nici de vulturul Care au lucrat împrejurul Lui Luca, lui Marcu şi lui Ioan Sunt stihuri fără an, Stihuri de groapă, De sete, de apă Şi de foame şi de scrum, Stihurile de acum Când mi s-a tocit unghia îngerească Am lăsat-o să crească Şi nu a mai crescut – Sau nu o mai am cunoscut Era întuneric Ploaia bătea departe, afară Şi mă durea mâna ca o gheară Neputincioasă să se strângă Şi m-am silit să scriu cu unghiile de la mâna stângă „Poet al atitudinilor lirice şi al abisurilor infernale, Tudor Arghezi a rămas întotdeauna acelaşi netulburat poet, în inima căruia, ca într-un potir de sfântă împărtăşanie, totul se sanctifică şi se armonizează ” – Perpessicius APARIŢIE Poezia Flori de mucegai, ce deschide ciclul de versuri cu acelaşi titlu apărut în , formulează succint, ca artă poetică, o viziune asupra actului artistic Dacă în Testament se insistă asupra ideii actului creaţiei ce presupune în egală măsură har, dar şi caznă, în poezia „Flori de mucigai”, Arghezi, în lipsa harului rămâne după cum mărturiseşte „Cu puterile neajutate” Artă poetică Consider că poezi ,,Flori de mucigai” este o artă poetică modernă, un text programatic şi novator prin ideile prezentate, privind dimensiunile estetice ale creaţiei, realizându-se o identitate între planul autorului și cel al eului liric Meditația poetului, privind creația și creatorul, nu este un gets singular în epoca interbelică: moderniștii Ion Barbu și Lucian Blaga procedaseră la fel În disputa dintre tradiționalism și modernism, poezia ,,Flori de mucigai” aduce perspective noi în încercarea constant de definire Artă poetică Autorul îşi exprimă crezul liric – propriile convingeri despre arta literară şi aspectele esenţiale ale acesteia – şi viziunea asupra lumii Prin mijloace artistice, sunt redate propriile idei despre poezie şi despre rolul poetului Rolul poeziei este acela de transfigurare a oricăror aspecte ale realităţii prin cuvânt şi imagine artistică Ca şi poetul francez Charles Baudelaire care a impus estetica urâtului în volumul ,,Florile răului”, Arghezi consideră că orice aspect al realităţii, indiferent că este frumos sau urât, grotesc sau sublim, poate constitui material poetic Poezie modernă Poezia aparține direcției moderniste, teoretizată de Eugen Lovinescu, pentru că impune forme noi în planul creației artsitice, construiește metafore șocante potrivit esteticii noi, prin care urâtul se transformă în frumos Este o poezie modernă și prin construcția dintr-o strofă polimorfă și un catren, având o prozodie inedită Viziunea despre lumeConsider că arta poetică ,,Flori de mucigai” ilustrează concepția și viziune lui Tudor Arghezi asupra existenței Rolul poeziei este acela de transfigurare a oricăror aspecte ale realităţii prin cuvânt şi imagine artistică Ca şi poetul francez Charles Baudelaire care a impus estetica urâtului în volumul ,,Florile răului”, Arghezi consideră că orice aspect al realităţii, indiferent că este frumos sau urât, grotesc sau sublim, poate constitui material poetic, situându-se astfel pe o poziție a modernismului definită elocvent de Hugo Friedrich: ,,… anormalitatea se anunță ca principiu al poeziei moderne … noua «frumusețe» poate coincide cu urâtul” Tema poeziei exprimă efortul creator al artistului pentru un produs spiritual şi consecinţele pe care le are acesta asupra stărilor interioare ale eului poetic Titlul poeziei Flori de mucegai este un oximoron, de ecou baudelairian, deoarece la nivel obviu (R Barthes) asociază lexemul florile ce sugerează frumuseţea, puritatea, lumina, cu lexemul mucigaiul ce semnifică urâtul, răul, descompunerea şi întunericul La nivel obtuz creează o imagine contradictorie a lumii închisorilor, în care, deşi valorile umane sunt degradate, iar viaţa oamenilor este supusă reprimărilor, poate exista ceva frumos, floarea, simbol al frumuseţii din materia imundă La nivel metatextual, titlul este reprezentativ pentru inovaţia limbajului arghezian numită estetica urâtului, o modalitate artistică întâlnită la Baudelaire care scrisese Florile răului Matei, Marcu, Luca şi Ioan sunt autorii Evangheliilor, părţi ale Noului Testament, care cuprind adevărurile divine revelate de Iisus Hristos şi relatează momentele principale din viaţa Mântuitorului Din secolul al V-lea, cei patru evanghelişti apar reprezentaţi în iconografia creştină ca om/ înger, leu, taur şi vultur Mâna este simbol al muncii, în ordine umană, iar într-un plan superior, al puterii, al ajutorului divin (mâna Domnului) În cultura populară, mâna dreaptă are valoare pozitivă, mâna stângă are valoare negativă, chiar, demonică În tradiţia creştină, semnul crucii se face doar cu mâna dreaptă, iar folosirea mâinii stângi indică magie neagră, satanism STRUCTURA COMPOZIŢIONALĂ Poezia „Flori de mucigai” este structurată în două secvenţe lirice inegale (două strofe asimetrice), prima fiind o strofă polimorfă, ilustrând crezul artistic arghezian, iar cealaltă o strofă de tip catren, ilustrând neputinţa artistului de a crea în condiţii de claustrare Prima secvenţă sugerează dorinţa devoratoare a artistului de a se exprima în versuri, fiind dominat de setea de comunicare cu lumea Noutatea modului de a zămisli stihuri este evidentă încă din primele versuri: „Le-am scris cu unghia pe tencuială / Pe un perete de firidă goală / Pe întuneric, în singurătate ” De reţinut din acest preambul, mai întâi instrumentul – inedit - specific actului creaţiei, care este unghia Apoi şochează locul unde sunt scrise noile stihuri: pe tencuiala peretelui unei firide goale În absenţa hârtiei, pe care să-şi aştearnă gândurile, poetul le-a încrustat în materia dură a „tencuielii” de pe pereţii celulei În locul tocului, a folosit „unghia”, cu care a zgâriat pe ziduri imaginile nou create Epitetul „firidă goală”, enumeraţiile substantivale „pe tencuială”, „pe un părete”, „pe întuneric”, „în singurătate” sugerează ambianţa nefavorabilă actului poetic şi generează impresia de captivitate a spiritului Verbul am scris la persoana I identifică eul liric exprimat subiectiv Condiţiile vitrege de viaţă îi seacă forţa creatoare, „Cu puterile neajutate/ Nici de taurul, nici de leul, nici de vulturul/ Care au lucrat împrejurul/ Lui Luca, lui Marcu şi lui Ioan” Enumerarea prin negaţie „nici” a elementelor fabuloase ale evangheliştilor, „taurul”, „leul”, „vulturul”, creează o imagine de mare forţă sugestivă privind starea de deprimare a poetului nefericit în absenţa creaţiei Noile stihuri –„de acum”- „scrise cu unghia pe tencuială”, diferă de cele anterioare căci sunt „fără an”, „atemporale” Sunt stihuri care-şi trag seva din imperiul întunericului, „Stihuri de groapă” dintr-un spaţiu devitalizat „De sete de apă / Şi de foame de scrum” Senzaţiile umane fundamentale – setea de apă şi foamea – se transformaseră în „scrum”, pierzându-şi calitatea de impulsuri vitale Poetul recunoaşte că până acum scrisul său a fost rodul inspiraţiei, al harului divin „unghia îngerească”, iar artistul se teme că inspiraţia sa lirică „s-a tocit” de efort, nu-i mai permite revelaţia, deoarece ea „nu a mai crescut” sau, altfel spus, artistul nu se mai poate regăsi în sine, nu se mai percepe ca un creator de valori spirituale: „Sau nu o mai am cunoscut” Deşi lasă inspiraţia „să crească”, aceasta pare să se fi retras din fiinţa lui, covârşită de trauma existenţială a momentului încarcerării Nefiind un fenomen permanent poetul recurge la o altă modalitate de a zămisli stihuri - „Şi m-am silit să scriu cu unghiile de la mâna stângă” conştient că o asemenea întreprindere temerară nu este uşoară Ultima secvenţă amplifică deznădejdea, care este simbolizată de atmosfera sumbră, Era întuneric, Ploaia bătea departe afară, traducând frământarea sufletească a artistului, dar şi faptul că zămislirea operei de artă este un fenomen dureros: „Şi mă durea mâna ca o gheară / Neputincioasă să se strângă ” Din pricina suferinţei datorate privaţiunilor îndurate, „unghia îngerească” a talentului poetic se transformă într-o „ghiară”, incapabilă să mai însemne „stihurile” pe tencuiala zidurilor ori pe cea a sufletului Imaginile poetice sunt încă marcate de o influenţă simbolistă: „întunericul” interior şi frigul lăuntric sunt în concordanţă cu ostilitatea ploii, care „bătea departe, afară” Nevoia de comunicare a poetului cu lumea, setea de a-şi dezvălui trăirile îl silesc să scrie „cu unghiile de la mâna stângă” Şi totuşi, ultimul vers relevă încrederea poetului în forţele proprii, căci el va continua să scrie, în ciuda oricăror adversităţi ale soartei, cu „unghiile de la mâna stângă ” Ultimul vers este cheia de boltă nu numai a poeziei, ci a întregului ciclu „Flori de mucigai” reprezintă alt fel de artă poetică, opusă celei tradiţionale considerată de poet vetustă, tocită Versurile „de acum” înregistrează impresii stimulate de un real al vieţii pe care fibra angelică a fiinţei noastre chiar dacă le înregistrează este incapabilă să le exprime, acest lucru revenindu-i fibrei demonice din noi, preluată de „unghiile de la mâna stângă”, mână care este asociată într-un vechi simbolism maleficului, demonicului LIMBAJUL ARTISTIC În „Flori de mucigai” predomină modalităţile stilistice ale esteticii urâtului, pe de o parte ca inovaţie lingvistică, pe de altă parte ca substanţă a ideilor exprimate Limbajul este caracterizat prin folosirea cuvintelor care şochează prin expresivitatea fascinantă, cuvinte „urâte”, al căror sens capătă valori noi De pildă, cuvântul „mucigai” este un regionalism cu aspect arhaic, dar are aici sensul profund al degradării morale, al descompunerii spirituale, cu trimitere sugestivă către om, deoarece el însoţeşte cuvântul „flori”, care poate semnifica viaţa, lumea Arghezi utilizează cuvinte din limbajul popular ori arhaisme, ca „firidă”, „stihuri”, din vocabularul religios, cum sunt numele celor trei evanghelişti pentru a sugera atemporalitatea stărilor sufleteşti de tristeţe, dezamăgire şi deprimare ale poetului Oximoronul „flori de mucigai” transmite ideea complexă a imperfecţiunii vieţii, a condiţiilor vitrege la care este supusă fiinţa umană, fapt care îi provoacă poetului aversiune, repulsie Vocabularul folosit este bogat, de multă diversitate; cuvintele „groapă”, „foame”, „scrum”, „sete” intensifică ideea poetică, fiind determinante pentru cuvântul-cheie „stihurile” („stihurile de groapă”, „de sete, de apă”, „de foame, de scrum”) Poetul e conştient că pentru a realiza volumul întreg „Flori de mucigai” trebuie să apeleze la inventivitatea lexicală, mai ales că sugerează existenţa unei licăriri de moralitate şi frumuseţe oriunde, fiindcă omul e recuperabil, oricât de jos ar fi căzut ÎNCHEIERE „Arghezi este un Shakespeare al materiei cuprinsă în intimitatea treptelor şi nuanţelor ei, evocată cu măiestrie, atât în ipostaza sa „corupta” cât şi cea „virgină” – V Cristea În opinia mea, poezia ,,Flori de mucigai” ilustrează unitatea de concepție și viziune a lui Tudor Arghezi asupra existenței Pentru el, rolul poetului este acela de a da cuvintelor ,,urâte” forme și înțelesuri noi, transformându-le în ,,versuri și icoane” Arghezi a îmbogățit și a înnoit vocabularul poetic românesc prin impunerea de nu numai de termeni până la el tabu, ci și a acelora recoltați din toate zonele și stratele limbii Limbajul său excelează mai mult decât al oricărui alt scriito român prin bogăție, noutate și varietate Urâtul este sursă de inspirație fără a fi valorizat negativ și de aici ia naștere estetica urâtului La Arghezi, actul creației nu mai este rezultatul colaborării cu muza, ci lirica trebuie ,,înțeleasă ca rezistență, ca muncă, ca joc” (Hugo Friedrich) Opera lui Arghezi este una de rafinament, de credibilitate artistică, care presupune ,,un cer al gurii de dat cu toate mirodeniile Cititorul necultivat, în sens artistic, se sperie de ele și le crede vulgare, deși realitatea și savoarea sunt însușirile lor ca și ale operei lui Rabelais ” (G Călinescu) 